Татар мәктәбендә укучы балаларга

татар теленнән мәктәп олимпиадасы өчен бирем җаваплары.

2018-2019 уку елы, 4 нче сыйныф

**Үткәрү вакыты 60 минут**

**Максималь балл – 38**

**I. Тестлардан дөрес җавапны билгеләгез.**

1. Баш хәрефтән языла алмый торган барлык хәрефләр дөрес күрсәтелгән рәтне билгеләгез. **(2 балл)**

а) һ, ә, ө;

**ә) ң, ъ, ь;**

б) ң, һ, җ;

в) ъ, ь.

2. Татар алфавитының 20 нче урынында урнашкан хәреф дөрес күрсәтелгән рәтне билгеләгез. **(2 балл)**

а) Н;

ә) О;

**б) Ө;**

в) Ү.

3. Хәрефкә хас үзенчәлекләр дөрес күрсәтелгән рәтне билгеләгез. **(2 балл)**

а) әйтәбез, ишетәбез;

ә) ишетәбез, язабыз;

б) күрәбез, ишетәбез, язабыз, укыйбыз;

**в) күрәбез, язабыз, укыйбыз.**

4. Калын пары булмаган сузык аваз дөрес күрсәтелгән рәтне билгеләгез. **(2 балл)**

**а) [и];**

ә) [ө];

б) [ә];

в) [ү].

5. Төшем килешендәге исемнәрдән генә торган рәтне билгеләгез. **(2 балл)**

а) *агачка, шәһәргә*;

ә) *тиен, өстәлне*;

б) *мәктәпнең, авылга*;

**в) *әнисен, китапны*.**

6. ***Сишә...бе*** сүзендә төшеп калган хәреф дөрес күрсәтелгән рәтне билгеләгез. **(2 балл)**

а) н;

**ә) м;**

б) л;

в) ң.

7. Парлы сүзләрдән генә торган рәтне билгеләгез. **(2 балл)**

а) *кулъяулык, аккош, кызылтүш*;

ә) *шәһәрдә яшәү, җиләк җыю, мәктәптә уку*;

**б) *хатын-кыз, кадер-хөрмәт, бала-чага*;**

в) *әтәч гөмбә, үги ана яфрагы, матур әдәбият*.

8. Җәенке җөмләне билгеләгез. **(2 балл)**

а) *Әнием – укытучы*.

ә) *Гөлия Алмазовна укыта.*

**б) *Акбай ишегалдында йөри.***

в) *Кура җиләге өлгергән.*

**II. Теоретик бирем.**

Күпнокталар урынына тиешле сүзләрне өстәп языгыз. **(12 балл)**

Татар алфавитында **39** хәреф бар. Тартык авазны белдерә торган хәрефләр саны – **24**. Яңгырау тартыклар **тавыш** һәм **шау** катнашында ясала. Калын әйтелешле сүзләргә **калын** кушымча ялгана. Тамыр нигезле һәм **ясалма** нигезле сүзләр була.

**III. Иҗади бирем.**

Мавыктыргычны игътибар белән укыгыз. Диалогны файдаланып, 10 җөмләдән торган кечкенә текст төзеп языгыз. **(10 балл)**

* *Монда май бар иде, кая киткән?*
* *Песи ашаган.*
* *Песи кая киткән?*
* *Салам астына кергән.*
* *Салам кая киткән?*
* *Сыер ашаган.*
* *Сыер кая киткән?*
* *Су эчәргә киткән.*

Текст язуга таләпләр:

- текст төзелеше ( башлам, төп өлеш, йомгаклау);

- җөмләләр дөрес, төзек булырга тиеш;

- язма телнең бай, сурәтле булуына игътибар итәргә;

- орфографик грамоталылыкка игътибарлы булырга.